שירים קטנים (סדרת קלטות)

שירים קטנים היא סדרת קלטות ילדים שהופקה והופצה משנת 1990 עד 1995 על ידי סרטי סקופוס ו-MCI. קלטות הסדרה עוסקות בשירי ילדים קלאסיים, וכל קלטת עוסקת בנושא שונה. בכל קלטת בין שניים לשלושה זמרים ביצעו שירים על רקע תפאורה מצוירת שהוקרנו על מסך כחול.

סדרת הקלטות זכתה להצלחה קופתית וביקורתית נמכרו ממנה מאות אלפי עותקים, לצד ביקורות חיוביות על ההנגשה של שירי ילדות קלאסיים.

את ההנפשה ביים המאייר חנן קמינסקי בקלטות 1, 2, 4 ו-6 בסדרה, יוחנן לקיצביץ היה האחראי על האיורים והאנימציה בקלטות 3, 5, 7 ודיק קודור ואיה עמיקם היו האחראים על האיורים והאנימציה בקלטת 8.

בגרסת ה-VHS, כל קלטת בסדרה נפתחת בהצגה של שעון הסופר לאחור.

 היסטוריה 
הקלטת הראשונה (בעלת אותו שם) הופקה והופצה בשנת 1990, ונחשבת לקלטת הילדים הישראלית הראשונה. כל שיריה עובדו והופקו על ידי עוזי חיטמן, ובוצעו על ידי חיטמן וילדים. הרקעים והאנימציות צוירו בידי האנימטור חנן קמינסקי. כאשר בקלטת השביעית היו קטעים מהסרט "אגדה של הגדה" שאת דמויות יצר שמה רוני אורן. 

שיר הנושא של הסדרה מאז הקלטת הראשונה הוא "שירי ילדות" (נכתב, הולחן ובוצע על ידי חיטמן עצמו).

בשנת 1991, בעקבות ההצלחה של הקלטת הראשונה, הופקה והופצה הקלטת השנייה תחת השם "עוד שירים קטנים", והשירים בוצעו על ידי חיטמן וחני נחמיאס.

קלטות הסדרה הופקו עד שנת 1993.

לצד שירי ילדים מובהקים, האלבומים כללו גם שירים שלא נועדו מראש לילדים אך מתאימים להם בתכניהם שהולחנו על ידי המוזיקאים הגדולים של התקופה. בין היתר הופיעו שירים של שמוליק קראוס, מתי כספי, נעמי שמר, צביקה פיק, שלום חנוך, דני סנדרסון, חנה סנש ויוני רכטר.

בשנת 1995, יצאה בסדרת הקלטות עצמה הקלטת התשיעית והאחרונה "שירים קטנים שאהבנו". קלטת זו נערכה כאוסף שירים מכל שמונת הקלטות הקודמות, עם כמות מעטה של שירים מכל קלטת.

 קלטות הסדרה 

 שירים קטנים עם עוזי חיטמן
 עוד שירים קטנים עם עוזי חיטמן וחני נחמיאס
 שירים קטנים למשחק וימי הולדת עם ג’וליאן שגראן, חני נחמיאס, עירית ענבי ועופר שלחין
 שירים קטנים מגן החיות עם ישראל גוריון, ג’וליאן שגראן ועירית ענבי
 שירים קטנים לחגים ועונות השנה – חלק א’ עם עוזי חיטמן וחני נחמיאס
 שירים קטנים מצחיקים עם ג’וליאן שגראן, שרי צוריאל ועירית ענבי
 שירים קטנים לחגים ועונות השנה – חלק ב’ עם עוזי חיטמן וגלי עטרי
 שירים קטנים – כשנהיה גדולים עם חני נחמיאס, עירית ענבי ואהרון פררה
 שירים קטנים שאהבנו – אוסף מתוך הסדרה

כל הקלטות יצאו גם בגרסאות אודיו.

 הפצה 
הקלטת הופצה לראשונה בשנת 1990 בקלטות וידאו ותקליטורי שמע. לאחר מכן הופצה ב-DVD בתחילת 2004, ופעם נוספת בהמשך השנה עם עטיפה מחודשת. גרסת NTSC של הדיסק יצאה לקראת סוף 2004 עם שינויים קלים. מאוחר יותר יצא ה-DVD מחדש על ידי חברת NMC, שרכשה את הזכויות לסרטי MCI.

סדרת "אוסף שירים קטנים" הופצה ב-DVD בשנים 2002–2006 על ידי אותה החברה המפיצה (הלוא היא MCI) וחודשה ב-2006 עם אריזות משודרגות בעיצובם של "סטודיו דואטון".

בסביבות 2020 חדלה NMC להפיץ דיסקים, ומאז לא מיוצרים עותקים חדשים של הקלטת. עם זאת, מאז רכשה את חברת התוכן לילדים "יוקיד" (YOUKID), וכל הקלטות בסדרת "שירים קטנים" זמינות לצפייה באתר (מלבד חלק מקלטות האוסף).

בערוץ "בייבי" ב-yes (בין השנים 2003–2009) שודרו שירים מתוך הקלטות 1, 2 ו5 בלבד. ושידרו את שירי הקלטות גם בערוץ "הופ!" (בין השנים 2000–2012) ובערוץ "הופ! ילדות ישראלית" (מדצמבר 2009 עד מאי 2021).

כיום השירים משודרים בערוץ "שירי ילדותי" והקלטות המלאות מוקרנות בערוץ "ילדותי" (ב-yes, ב"סלקום TV", ב-Partner tv וב-FreeTV).

 הערות שוליים 

קישורים חיצוניים


קטגוריה:קלטות ילדים ישראליות